**Niklas Timo Tapani Tikkinen** (s. 1. kesäkuuta 1994 Espoo) on suomalainen jääkiekkopuolustaja, joka pelaa Tanskan Metal Ligaenin Herlev Eaglesissa. Hän on pelannut juniorina myös hyökkääjänä.

Ura
---

### Seuraura

Tikkinen on Jäähongan kasvatti. Hän siirtyi C-juniori-ikäisenä Espoo Bluesiin. Tikkinen oli kaudella 2008–2009 C-nuorten SM-sarjassa joukkueensa paras pistemies ja maalintekijä tehoilla 10+13=23. Kaudella 2010–2011 hän kuului Bluesin B-nuorten kapteenistoon. Samalla kaudella Tikkinen siirtyi vakituisesti puolustajanan pelipaikalle. Hän voitti kauden päätteeksi B-nuorten Suomenmestaruuden. Kaudella 2011–2012 Tikkinen voitti sekä B-nuorten SM-karsintojen (3+9=12) että B-nuorten SM-sarjan pudotuspelien (2+8=10) puolustajien pistepörssin. Hän voitti kauden päätteeksi B-nuorten SM-hopeaa. Tikkinen palkittiin myös B-nuorten SM-sarjan opiskelijapalkinnolla. Suurimman osan kaudestaan hän pelasi kuitenkin Bluesin A-nuorissa. Tikkinen valittiin A-nuorten SM-liigan helmikuun 2012 kuukauden nuoreksi pelaajaksi.

Tikkinen nostettiin Bluesin SM-liigajoukkueen kokoonpanoon toiseen välieräotteluun 5. huhtikuuta 2012 Pelicansia vastaan, kun Ari Vallinin pelaaminen ottelussa oli epävarmaa. Hän osallistui ottelun alkulämmittelyyn, mutta Vallinin oltua lopulta pelikuntoinen Tikkinen pudotettiin viime hetkellä joukkueen kokoonpanosta, eikä hän näin ollen ole edelleenkään tehnyt liigadebyyttiään. Phoenix Coyotes varasi Tikkisen viidennellä kierroksella 148. pelaajana NHL:n varaustilaisuudessa 2012. Samana kesänä hänet varasi myös Metallurg Novokuznetsk 54. pelaajana KHL:n varaustilaisuudessa.

Toukokuussa 2012 Tikkinen teki kaksivuotisen SM-liigasopimuksen Bluesin kanssa. Hän lähti SM-liigakauteen 2012–2013 varsin pienessä roolissa, mutta pääsi Arto Laatikaisen ja Harri Ilvosen loukkaantumisten myötä tekemään liigadebyyttinsä kauden neljännellä kierroksella 20. syyskuuta 2012 vieraissa Saimaan Palloa vastaan. Hänet merkittiin Jani Hakanpään viereen Bluesin kakkospuolustajapariin. Tikkinen sai ottelussa jääaikaa 16.20 minuuttia ja hän keräsi myös kaksi syöttöpistettä. Tikkinen palkittiin ottelun *Ilta-Sanomien* kahden tähden tähtipelaajana. Hänen liigauransa avausmaali syntyi 2. helmikuuta 2013 ylivoimalla vieraissa Helsingin IFK:ta vastaan, jolloin Tikkinen keräsi ottelussa myös yhden syöttöpisteen Tomi Sallisen ylivoimalla tekemään tekemään 4–2-kavennusmaaliin, jonka Blues teki ilman maalivahtia. Yhteensä hänen tulokaskautensa toi 25 runkosarjaottelussa tehot 1+7=8. Tikkinen pelasi kauden aikana miesten pelejä myös yhteensä seitsemän Mestis-ottelun verran lainalla HC Keski-Uudessamaassa ja Lempäälän Kisassa. Hän pelasi ison osan kaudestaan myös vielä Bluesin A-nuorissa. Tikkinen voitti A-nuorten SM-liigan pudotuspelien puolustajien piste- ja maalipörssin tehoilla 5+4=9. Hän voitti kauden päätteeksi SM-hopeaa. Huhtikuussa 2013 Tikkinen jatkoi vuodella sopimustaan Bluesin kanssa.

Kaudella 2013–2014 Tikkinen pelasi peräti kuudessa eri seurajoukkueessa. Hän pelasi Mestistä lainalla Jukureissa, Heinolan Peliitoissa ja JYP-Akatemiassa. Pisin lainajakso Tikkisellä oli Jukureissa, jossa hän pelasi 11 ottelua. Tammikuun 2014 hän pelasi lainalla JYPissä ja esiintyi näin ollen myös sen farmijoukkue JYP-Akatemiassa. Yhteensä Tikkinen pelasi kauden aikana SM-liigassa 17 runkosarjaottelua tehopistein 1+2=3. Hän pelasi kauden aikana myös Bluesin A-nuorissa. Ensimmäisellä kokonaisella SM-liigakaudellaan 2014–2015 Tikkinen teki 55 runkosarja- ja neljässä playoff-ottelussa kolme syöttöpistettä.

Marraskuussa 2015 Tikkinen siirtyi alkukauden 2015–2016 ilman sopimusta oltuaan lyhyellä sopimuksella Ruotsiin toiseksi korkeimmalle sarjatasolle HockeyAllsvenskan-joukkue Timrå IK:hon paikkaamaan Marcus Bohmanin loukkaantumista. Hän pelasi siellä lopulta siirtotakarajalle asti, kunnes Tikkinen siirtyi loppukauden sopimuksella samassa sarjassa pelanneeseen Asplöven HC:hen. Joukkueen kausi päättyi putoamiseen Hockeyettaniin.

Tikkinen siirtyi kaudeksi 2016–2017 konkurssiin ajautuneen Bluesin tilalle perustettuun Espoo Unitediin, joka siirtyi pelaamaan Mestistä. Hän oli tehoilla 8+14=22 joukkueen eniten maaleja tehnyt puolustaja ja Tikkinen jakoi Mestiksen puolustajien pistepörssin seitsemännen sijan Jokipoikien Joel Olkkosen ja LeKin Matias Haarasen kanssa. Pudotuspeleissä hän jakoi viidellä syöttöpisteellään Espoo Unitedin sisäisen syöttöpörssin voiton Emil Oksasen ja Victor Westermarckin kanssa. Tikkinen voitti kauden päätteeksi Mestis-pronssia.

Syyskuussa 2017 Tikkinen siirtyi kahden harjoitusottelun mittaisella try-out -sopimuksella kansainvälisen Alps Hockey Leaguen itävaltalaisjoukkue VEU Feldkirchin paitaan. Hän sai koejaksonsa päätteeksi kauden 2017–2018 kattavan jatkosopimuksen. Kaudeksi 2018–2019 Tikkinen siirtyi vuoden mittaisella sopimuksella Tanskan Metal Ligaenin Herlev Eaglesiin. Hän oli tehoilla 6+27=33 joukkueen neljänneksi paras pistemies. Tikkinen jakoi koko liigan puolustajien pistepörssin kolmannen sijan Herning Blue Foxin Daniel Nielsenin kanssa. Toukokuussa 2019 hän teki White Hawksin kanssa vuoden mittaisen jatkosopimuksen. Tikkinen oli joukkueen tehokkain puolustaja tehoilla 14+25=39, joilla hän jakoi koko Metal Ligaenin puolustajien maalipörssin toisen sijan Rungsted Seier Capitalin Shane Hannan kanssa edellään vain Aalborg Piratesin Anders Krogsgaard sekä sijoittui puolustajien pistepörssissä kolmanneksi heidän jälkeensä.

Kaudeksi 2020–2021 Tikkinen siirtyi vuoden mittaisella sopimuksella monikansallisen Bet-at-home ICE Hockey Leaguen itävaltalaisjoukkue Black Wings 1992:een. Hän pelasi 32 runkosarjaottelua tehopistein 1+6=7, kunnes tammikuussa 2021 Tikkisen sopimus lopulta purettiin. Helmikuussa hän palasi loppukauden kattavalla sopimuksella Metal Ligaenin Herlev Eaglesiin.

### Maajoukkueura

Tikkinen pelasi alle 18-vuotiaiden MM-kilpailuissa vuonna 2012 sekä Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin Tikkinen voitti hopeaa. Hän jakoi neljällä syöttöpisteellään joukkueen sisäisen pistepörssin voiton Teuvo Teräväisen ja Samu Markkulan kanssa. Yhteensä Tikkinen on pelannut 13 nuorten ja 39 poikien maaottelua.

Muuta
-----

Tikkinen on toisen polven SM-liigakiekkoilija, sillä hänen isänsä Timo pelasi hyökkääjänä kaksi SM-liigaottelua Saimaan Pallossa kaudella 1980–1981. Hän toimi myös seuran toimitusjohtajana vuosina 2004–2005 ja toimi Luxemburgin maajoukkueen päävalmentajana vuoden 1992 C-sarjan MM-kilpailuissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Blues | A-SM | 1 | 0 | 0 | 0 | 0 | – | – | – | – | – |
| 2011–2012 | Blues | A-SM | 39 | 8 | 15 | 23 | 14 | 4 | 0 | 1 | 1 | 4 | U18 | 7 | 0 | 2 | 2 | 4 |
| 2012–2013 | HCK | Mestis | 5 | 1 | 2 | 3 | 0 | – | – | – | – | – |
|  | LeKi | Mestis | 2 | 0 | 3 | 3 | 0 | – | – | – | – | – |
|  | Blues | A-SM | 14 | 3 | 15 | 18 | 6 | 12 | 5 | 4 | 9 | 16 |
|  | Blues | SM-liiga | 25 | 1 | 7 | 8 | 12 | – | – | – | – | – |
| 2013–2014 | Jukurit | Mestis | 11 | 1 | 4 | 5 | 2 | – | – | – | – | – |
|  | Peliitat | Mestis | 3 | 1 | 1 | 2 | 2 | – | – | – | – | – |
|  | JYP-Akatemia | Mestis | 5 | 0 | 1 | 1 | 2 | – | – | – | – | – |
|  | JYP | SM-liiga | 4 | 0 | 1 | 1 | 2 | – | – | – | – | – |
|  | Blues | A-SM | 5 | 0 | 5 | 5 | 2 | – | – | – | – | – |
|  | Blues | SM-liiga | 13 | 1 | 1 | 2 | 2 | – | – | – | – | – |
| 2014–2015 | Blues | SM-liiga | 55 | 0 | 3 | 3 | 10 | 4 | 0 | 0 | 0 | 0 |
| 2015–2016 | Timrå IK | Allsvenskan | 26 | 4 | 4 | 8 | 6 | – | – | – | – | – |
|  | Asplöven HC | Allsvenskan | 7 | 0 | 2 | 2 | 4 | – | – | – | – | – |
| 2016–2017 | Espoo United | Mestis | 49 | 8 | 14 | 22 | 40 | 11 | 2 | 5 | 7 | 8 |
| 2017–2018 | VEU Feldkirch | AlpsHL | 38 | 7 | 15 | 22 | 8 | 6 | 0 | 4 | 4 | 4 |
| 2018–2019 | Herlev Eagles | Tanska | 40 | 6 | 27 | 33 | 22 | 6 | 2 | 4 | 6 | 6 |
| 2019–2020 | Herlev Eagles | Tanska | 45 | 14 | 25 | 39 | 6 | – | – | – | – | – |
| 2020–2021 | Black Wings 1992 | ICEHL | 32 | 1 | 6 | 7 | 6 | – | – | – | – | – |
|  | Herlev Eagles | Tanska |  |  |  |  |  |  |  |  |  |  |
| 3 kautta | yhteensä | SM-liiga | 97 | 2 | 12 | 14 | 26 | 4 | 0 | 0 | 0 | 0 |
| 2 kautta | yhteensä | Tanska | 85 | 20 | 52 | 72 | 28 | 6 | 2 | 4 | 6 | 6 |
| 1 kausi | yhteensä | ICEHL | 32 | 1 | 6 | 7 | 6 | – | – | – | – | – |
| 3 kautta | yhteensä | Mestis | 75 | 11 | 25 | 36 | 46 | 11 | 2 | 5 | 7 | 8 |
| 1 kausi | yhteensä | AlpsHL | 38 | 7 | 15 | 22 | 8 | 6 | 0 | 4 | 4 | 4 |
| 1 kausi | yhteensä | Allsvenskan | 33 | 4 | 6 | 10 | 10 | – | – | – | – | – |

Lähteet
-------

* Niklas Tikkinen The Internet Hockey Databasessa (englanniksi)
* Niklas Tikkinen Eurohockey-sivustolla (englanniksi)
* Niklas Tikkinen *Elite Prospects*. Everysport Media Group AB.  (englanniksi)

### Viitteet

1. 1 2  Niklas Tikkinen vender retur til Herlev Eagles. *herleveagles.dk*.  10.2.2021. Herlev Eagles. Viitattu 10.2.2021. (tanskaksi)
2. ↑  Blues (Arkistoitu – Internet Archive)
3. ↑  Urheilukoulun varusmiesvalinnat on tehty *puolustusvoimat.fi*.  30.4.2014. Puolustusvoimat.  Arkistoitu 21.11.2015. Viitattu 21.11.2015.
4. ↑  Niklas Tikkinen *Jatkoaika.com*. Jatkoaika r.y. Viitattu 10.9.2017.
5. ↑  Elite Prospects - U18 SM-sarja Q Stats 2011-2012 *eliteprospects.com*. Everysport Media Group. Viitattu 12.7.2020. (englanniksi)
6. ↑  Elite Prospects - U18 SM-sarja Stats 2011-2012 *eliteprospects.com*. Everysport Media Group. Viitattu 12.7.2020. (englanniksi)
7. ↑  Kauden 2011-12 palkitut pelaajat, valmentajat ja erotuomarit *Leijonat.fi*.  3.4.2012. Suomen Jääkiekkoliitto – Finlands Ishockeyförbund ry. Viitattu 16.8.2012.
8. 1 2 3 4 5 6  Niklas Tikkinen *Elite Prospects*. Everysport Media Group AB.  (englanniksi)
9. ↑  Laine, Hannu: Nuorten SM: Helmikuun pelaajat valittu *Leijonat.fi*.  2.3.2012. Suomen Jääkiekkoliitto – Finlands Ishockeyförbund ry. Viitattu 16.8.2012.
10. 1 2 3  Hurmerinta, Eero: Tikkinen debytoi vahvasti *Jatkoaika.com*.  20.9.2012. Jatkoaika r.y. Viitattu 2.7.2013.
11. ↑  Bluesilta viime hetken muutos kokoonpanoon *iltalehti.fi*.  5.4.2012. Alma Media Suomi Oy. Viitattu 16.8.2012.
12. ↑  Arto Laatikainen palaa Espooseen – Blues julkisti joukkueensa *Jatkoaika.com*.  2.5.2012. Jatkoaika r.y. Viitattu 16.8.2012.
13. ↑  Ennakkoraportti - Liiga *liiga.fi*.  20.9.2012. Jääkiekon SM-liiga Oy. Viitattu 20.9.2012.
14. ↑  Tilastot - Liiga *liiga.fi*.  20.9.2012. Jääkiekon SM-liiga Oy. Viitattu 20.9.2012.
15. ↑  Hirvonen, Ville: Tutun käsikirjoituksen mukaan *Jatkoaika.com*.  2.2.2013. Jatkoaika r.y. Viitattu 12.7.2020.
16. ↑  Elite Prospects - U20 SM-sarja Stats 2012-2013 *eliteprospects.com*. Everysport Media Group. Viitattu 12.7.2020. (englanniksi)
17. ↑  Bluesin nuorille useita sopimuksia *Jatkoaika.com*.  8.4.2013. Jatkoaika r.y. Viitattu 13.4.2013.
18. ↑  JYP vuokraa puolustajan Bluesista *Jatkoaika.com*.  3.1.2014. Jatkoaika r.y. Viitattu 25.4.2014.
19. ↑  Tikkinen Ruotsiin − suuntana Timrå *Jatkoaika.com*.  2.11.2015. Jatkoaika r.y. Viitattu 21.11.2015.
20. ↑  Svensson, Johan: Asplöven förstärker med back *expressen.se*.  14.2.2016. AB Kvällstidningen Expressen. Viitattu 12.7.2020. (ruotsiksi)
21. ↑  Espoo Unitedille kaksi uutta vahvistusta - Tikkinen palaa Espooseen *Jatkoaika.com*.  1.8.2016. Jatkoaika r.y. Viitattu 6.8.2016.
22. ↑  Elite Prospects - Mestis Stats 2016-2017 *eliteprospects.com*. Everysport Media Group. Viitattu 12.7.2020. (englanniksi)
23. ↑  Elite Prospects - Espoo United *eliteprospects.com*. Everysport Media Group. Viitattu 12.7.2020. (englanniksi)
24. ↑  Niklas Tikkinen koeajalle Itävaltaan *Jatkoaika.com*.  2.9.2017. Jatkoaika r.y. Viitattu 10.9.2017.
25. ↑  Saisonopening der VEU Feldkirch, Tikkinen und Gehringer fix im Kader *veu-feldkirch.at*.  7.9.2017. VEU Feldkirch.  Arkistoitu 10.9.2017. Viitattu 10.9.2017. (saksaksi)
26. ↑  Taitava suomalaispuolustaja siirtyy Tanskaan *Sportti.com*.  4.6.2018. Sport Content Oy. Viitattu 4.6.2018.
27. ↑  Elite Prospects - Denmark Stats 2018-2019 *eliteprospects.com*. Everysport Media Group. Viitattu 12.7.2020. (englanniksi)
28. ↑  Pönniö, Toni: Yli 500 ottelun Liiga-jyrän ura jatkuu edelleen Tanskassa – jo neljäs seura kolmen vuoden sisään! *suomikiekko.com*.  6.5.2019. Nordic Sport Media. Viitattu 12.7.2020.
29. ↑  Elite Prospects - Denmark Stats 2019-2020 *eliteprospects.com*. Everysport Media Group. Viitattu 12.7.2020. (englanniksi)
30. ↑  Pönniö, Toni: Mainio tilaisuus! NHL:ään varatun suomalaispakin huippukausi tuotti tulosta – suuntaa Keski-Eurooppaan *suomikiekko.com*.  24.8.2020. Nordic Sport Media. Viitattu 24.8.2020.
31. ↑  Steinbach Black Wings 1992 *facebook.com*.  13.1.2021. Steinbach Black Wings 1992. Viitattu 13.1.2021. (saksaksi)
32. ↑  Elite Prospects - Finland U17 *eliteprospects.com*. Everysport Media Group. Viitattu 12.7.2020. (englanniksi)
33. ↑  Timo Tikkinen *Elite Prospects*. Everysport Media Group AB.  (englanniksi)